जिस आजादी और अय्याशी के सपने इस उम्र में लड़के देखा करते हैं, वह किशोर को तोहफे के रूप में मिली थी. पढ़ाई का दबाव नहीं, कोई रोकटोक नहीं, उलटे हर वह सहूलियत उसे मिल रही थी, जो आमतौर पर इस उम्र में नहीं मिलनी चाहिए. पूनम की जिंदगी एक आम गृहस्थ औरत की जिंदगी नहीं थी. ठीक उसी तरह किशोर की जिंदगी आम किशोरों जैसी नहीं थी, जो इस उम्र में कुछ बन जाने के सपने देखते हैं, संघर्ष करते हैं और अनुशासन में रहते हैं.